paragraph_text: Rođena je kao Maria Rita de Souza Pontes. Potječe iz više klase. Kada je imala 13 godina, teta ju je povela u siromašni dio grada. Susret sa siromaštvom duboko ju je potresao. Počela se brinuti za beskućnike i prosjake. Nakon završetka srednje škole, odlučila se na redovnički poziv i ušla u redovničku zajednicu Sestri misionarki Bezgrešnoga začeća Majke Božje. Uzela je redovničko ime Dulce po majci, koja je umrla kada je imala 6 godina.